கேள்வி: காசிநாத் யாதவ் பற்றி நீங்கள் என்ன அறிந்துள்ளீர்கள்?
பதில்: காசிநாத் யாதவ் (''Kashinath Yadav''), உத்தரப் பிரதேசம் காசீப்பூர் சேர்ந்த இந்திய நாட்டுப்புறப் பாடகர் மற்றும் அரசியல்வாதி ஆவார். இவர் அகிர் சமூகங்களின் இனப் போச்புரி நாட்டுப்புற வகையான ''பிரகாவைப்'' பாடுவதில் பிரபலமானவர். சமாஜ்வாதி கட்சி ஆட்சியில் உத்தரப் பிரதேச அரசு இணை அமைச்சராக பதவி வகித்தார். உத்தரப் பிரதேச சட்ட மேலவை உறுப்பினராக மூன்று முறை பதவி வகித்துள்ளார். பகுஜன் சமாஜ் கட்சி நிறுவனர் கன்சிராம் ஆதரவுடன் முதல் முறையாகச் சட்ட மேலவை உறுப்பினர் ஆனார். பின்னர் காசிநாத், பகுஜன் சமாஜ் கட்சியிலிருந்து விலகி சமாஜ்வாதி கட்சி இணைந்தார். சமாஜ்வாதி கட்சியிலிருந்து இரண்டு முறை உ. பி.யின் சட்ட மேலவை உறுப்பினராக இருந்தார். இவர் மார்ச் 2021-ல் சமாஜ்வாதி கட்சி கலாச்சாரப் பிரிவின் தேசியத் தலைவராக நியமிக்கப்பட்டார்.. செப்டம்பர் 2016-ல், முதல்வர் அகிலேஷ் யாதவ் பதவி விலகியபோது இவர், உ.பி.யின் ராஜ்ய கிருஷி உத்பதன் மண்டி பரிசத்தின் (உத்தரப்பிரதேச மாநில விவசாய உற்பத்தி சந்தை வாரியம்) தலைவராக நியமிக்கப்பட்டார். இவர் முலாயம் சிங் யாதவ் நெருக்கமானவர் எனக் கூறப்படுகிறது. யாதவ் உத்தரப் பிரதேச அரசு ஆலோசகராகவும் பணியாற்றியுள்ளார். இசைத் துறையில் இவரது சிறந்த பங்களிப்பிற்காக 2016ஆம் ஆண்டில் உத்தரப் பிரதேச அரசு மிக உயர்ந்த குடிமகன் விருதான ''யாஷ் பார்தி'' விருது இவருக்கு வழங்கப்பட்டது.